Lincoln County (Kentucky)

Lincoln County er et fylke i den amerikanske delstaten Kentucky. Det ligger i de sentrale delene av staten og det grenser mot Boyle County i nordvest, Garrard County i nordøst, Rockcastle County i øst, Pulaski County i sør og mot Casey County i vest.

Lincoln Countys totale areal er 871 km² hvorav 1 km² er vann. I 2000 hadde fylket 23 361 innbyggere og administrasjonssenteret ligger i byen Stanford.

Fylket ble grunnlagt i 1780 som et av de tre første av land fra det opprinnelige Kentucky County i Virginia (de to andre var Fayette og Jefferson). Fylket har fått sitt navn etter Benjamin Lincoln som var general under den amerikanske uavhengighetskrigen. En vanlig misforståelse er at det er oppkalt etter USAs 16. president, Abraham Lincoln, men fylket fikk sitt navn 17 år før han ble født.

Eksterne lenker 
 

Fylker i Kentucky